Diari Oficial de la Generalitat Valenciana


Sumari del DOGV 1707, del 21-01-1992 (1992/823699)

RESOLUCIÓ de 7 de gener de 1992, de la Direcció General de Patrimoni Cultural, per la qual fa públics els tràmits administratius a seguir en relació amb les subvencions regulades al capítol I, articles 3 i 4 del capítol II, capítol III i capítol IV de l'Ordre, de la Conselleria de Cultura, Educació i Ciència de la Generalitat Valenciana, de 20 de gener de 1987, sobre ajudes genèriques al teatre valencià.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1707

Data del DOGV
:   21-01-1992

Secció del DOGV
:   ALTRES DISPOSICIONS

Número del document
:   1992/823699


Data del document
:   07-01-1992

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 7 de gener de 1992, de la Direcció General de Patrimoni Cultural, per la qual fa públics els tràmits administratius a seguir en relació amb les subvencions regulades al capítol I, articles 3 i 4 del capítol II, capítol III i capítol IV de l'Ordre de la Conselleria de Cultura, Educació i Ciència de la Generalitat Valenciana, de 20 de gener de 1987, sobre ajudes genèriques al teatre valencià.  
Publicada per Ordre de la Conselleria de Cultura, Educació i Ciència de la Generalitat Valenciana, de 20 de gener de 1987, de normativa d'ajudes al teatre valencià, convé d'establir els tràmits a seguir quant a documentació, terminis i altres incidències administratives, pel que fa referència als capítols I, II (arts. 3 i 4) i IV per a 1992.  
En conseqüència, i fent ús de les facultats que li han estat conferides per la disposició final primera de l'ordre esmentada, aquesta Direcció General de Patrimoni Cultural resol:  
Primer. Tràmits generals  
1. Presentació de sol·licituds.  
1.1. Les sol·licituds seran presentades als serveis territorials de Cultura i Educació de la província corresponent al domicili del peticionari, dins un únic termini indiscriminat, qualsevulla que siga la categoria de la petició.  
Aquest termini de presentació de les sol·licituds serà d'un mes, comptador a partir de l'endemà que es publique aquesta resolució al Diari Oficial de la Generalitat Valenciana.  
Els documents també podran enviar-se per qualssevol de les vies que preveu l'article 66 de la Llei de Procediment Administratiu, i també als centres d'informació de l'Oficina d'Informació, Iniciatives i Reclamacions de la Generalitat Valenciana.  
1.2. Si la sol·licitud no inclou totes les dades exigides o hi manca documentació acreditativa, s'instarà a l'interessat perquè, en el termini de deu dies, repare aquests defectes, amb l'advertiment que, altrament, la sol·licitud serà arxivada.  
Els serveis territorials de Cultura i Educació trametran les sol·licituds d'ajuda amb l?informe corresponent a la Direcció General de Patrimoni Cultural la qual instruirà l?expedient corresponent.  
2. Documents comuns per a tots els expedients  
2.1. Instància dirigida al Conseller de Cultura, Educació i Ciència de la Generalitat Valenciana, en model oficial, la qual serà facilitada als serveis territorials de Cultura i Educació respectius.  
2.2. Fotocòpia del DNI del sol·licitant.  
2.3. Certificat d'inscripció de l?empresa del local o companyia, o l'associació cultural al Registre Administratiu d'Empreses i Associacions de Caràcter Teatral de la Comunitat Valenciana, o si no n'hi ha, un justificant d'haver iniciat els tràmits d'inscripció en el registre adés esmentat.  
3. Resolució de les sol·licituds  
3.1. Per a la valoració dels diferents expedients, i d'acord amb el que determina l'art. 13 de l?ordre sobre ajudes genèriques al teatre valencià, es constituirà una comissió especial del Consell Assessor de Teatre. -  
3.2. Aquesta comissió està formada per un president, un secretari i tres vocals, designats pel Consell Assessor de Teatre en sessió extraordinària convocada amb aquesta finalitat l'1 d'abril de 1987, segons allò que disposa l'article 4 de l?Ordre de 14 de juny de 1984.  
3.3. Tant la Direcció General de Patrimoni Cultural com la comissió avaluadora, vistes les sol·licituds presentades i els documents que les acompanyen, podran demanar als interessats totes aquelles dades i acreditacions que creguen necessàries per a la correcta qualificació dels projectes.  
3.4. Tal com es determina a l'article 14 de l?Ordre sobre Ajudes Genèriques al Teatre Valencià, la Direcció General de Patrimoni Cultural, vist l?informe no vinculant emés per la comissió, seleccionarà els diferents projectes que puguen ser objecte de subvenció i els atribuirà una consignació econòmica determinada.  
3.5. Una vegada formalitzats els tràmits d'acceptació, o de l'aportació de la documentació acreditativa que pertoque en cada cas, la Direcció General de Patrimoni Cultural elevarà la proposta de resolució corresponent al Conseller de Cultura, Educació i Ciència de la Generalitat Valenciana.  
3.6. Les sol·licituds podran ser resoltes a mesura que siguen informades per la comissió avaluadora, la qual està facultada per a celebrar tantes sessions com el president decidesca de convocar.  
3.7. L'import de les presents ajudes serà de quaranta quatre milions de pessetes inclosos en la línia de subvenció 404/000/92, i vint-i-cinc milions de pessetes en la línia de subvenció 701/000/92 del Programa d'Extensió i Promoció Cultural i de les Arts Interpretatives de la Direcció General de Patrimoni Cultural.  
4. Obligacions dels beneficiaris  
4.1. Realitzar l'activitat que fonamenta la concessió de la subvenció.  
4.2. Acreditar la realització de l'activitat, així com els requisits i les condicions que determine la concessió o gaudi de l'ajuda.  
4.3. La submissió a les actuacions de control financer que corresponguen a la Intervenció General, en relació amb les subvencions i ajudes concedides.  
4.4. Comunicar l?obtenció de subvencions o ajudes per a la mateixa finalitat, procedent de qualsevol administració o ens públic o privat.  
4.5. Els beneficiaris de les subvencions hauran d'acreditar prèviament al cobrament i en la forma que es determina en l?Ordre del 7 de gener de, 1991, de la Conselleria d'Economia i Hisenda, publicada en el DOGV núm. 1.477, de data 5 de febrer de 1991, que es troben al corrent de les seues obligacions tributàries i davant de la seguretat social.  
4.6. Tota alteració de les condicions tingudes en compte per a la concessió de la subvenció, i en tot cas l?obtenció concurrent de subvencions o ajudes atorgades per altres administracions o d'altres ens públics o privats, podrà donar lloc a la modificació de la resolució de concessió.  
L'import de les subvencions regulades en aquest article en cap cas podrà ser de tal quantia que, aïlladament o en concurrència amb subvencions o ajudes d'altres administracions o d'altres ens públics o privats, supere el cost de l'activitat que ha de desenvolupar el beneficiari.  
4.7. Serà procedent el reintegrament de les quantitats percebudes i l'exigència de l'interès de demora des del moment del pagament de la subvenció en els casos següents:  
4.7.1. Incompliment de l?obligació de justificació.  
4.7.2. Obtenir la subvenció sense reunir les condicions requerides per això.  
4.7.3. Incompliment de la finalitat per a la qual fou concedida la subvenció.  
4.7.4. Incompliment de les condicions imposades als beneficiaris amb motiu de la concessió de la subvenció.  
4.8. Quan en l?exercici de les funcions d'inspecció o control, es deduesquen indicis de la incorrecta obtenció, gaudi o destinació de la subvenció o ajuda percebuda, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.  
5. Procediment de pagament  
5.1. La Direcció General de Patrimoni Cultural, vist l?informe no vinculant emés per la comissió avaluadora que determina l'apartat primer 3 d'aquesta resolució, seleccionarà els projectes que puguen ser objecte de subvenció i comunicarà als sol·licitants la quantitat que en l?esmentat concepte s'hi destina, els terminis de lliurament i l'aplicació que calga de donar a l?esmentada subvenció perquè aquells, dins el termini de 15 dies, aporten conformitat escrita de la seua acceptació de l?esmentada ajuda i de les condicions particulars que en condicionen la concessió, amb l'advertiment que, si no ho fan així, hom entendrà que el sol·licitant renuncia a la subvenció i hom procedirà a arxivar-ne l?expedient.  
5.2. Quan s'haja rebut aquesta documentació, hom podrà tramitar el pagament d'un avançament de la subvenció, mai superior al 50% del total de l'import de l'ajuda, prèvia presentació d'un aval bancari per un import igual a l'avançament sol·licitat o de comptes justificades del procés de producció, exhibició o concertació fins al menys la mateixa quantitat sol·licitada com avançament, i la quantitat restant ho serà a partir del moment en què se justifique documentalment que s'ha acomplert totalment el projecte artístic que motivà la concessió de l'ajuda.  
Segona. Tràmits particulars  
1. Teatres i companyies concertades  
1.1. Sol·licitants: empresaris individuals i representants legals de les empreses teatrals, en cas de persones jurídiques.  
1.2. Documentació específica. A més dels documents indicats en el punt primer 2 caldrà aportar els següents:  
1.2.1. Memòria que continga proposta, plans concrets, requisits tècnics, artístics i econòmics i compromisos que s'exigeixen, segons ho determinen els articles primer punt 1 i segon punt 1 de l?Ordre d'Ajudes Genèriques al Teatre Valencià.  
1.2.2. Pressupost detallat d'ingressos i despeses que reflectesca el muntant del projecte presentat.  
1.2.3. En cas de locals, document acreditatiu de la propietat del local que es proposa, o arrendament o de cessió en ús.  
1.2.4. Relacions de totes aquelles subvencions que s'hagen sol·licitat o obtingut amb la mateixa finalitat d'entitats públiques o privades, per al període de concertació que hom proposa.  
2. Producció, exhibició i gires  
2.1. Sol·licitants: empresaris individuals i representants legals de les empreses teatrals, en cas de les persones jurídiques.  
2.2. Documentació específica. A més dels documents indicats en el punt primer 2 caldrà aportar els següents:  
2.2.1. Projecte artístic que es proposa de realitzar i s'adjuntaran els documents següents:  
- Títol i autor de l?espectacle o espectacles.  
- Cas que l?obra projectada genere drets d'autor, certificat de la SGAE amb indicació que s'està autoritzat per a realitzar la posada en escena de l?espectacle de referència.  
- Quadres artístic i tècnics.  
- En cas de producció i/o exhibició, data i local o locals previstos per a l?estrena de l?obra i la seua representació, amb un mínim de 10 funcions confirmades.  
2.2.2. Pressupost detallat, amb indicació d'ingressos i despeses previstes, que reflectesca el muntant del projecte presentat.  
2.2.3. Relació de totes aquelles altres subvencions que hom haja sol·licitat o obtingut d'entitats públiques o privades amb aquesta finalitat.  
3. Infrastructura teatral  
3.1. Sol·licitants: els presidents de les corporacions locals i els presidents de les associacions culturals, o els seus representants degudament autoritzats.  
3.2. Documentació específica:  
3.2.1. Instància dirigida al Conseller de Cultura, Educació i Ciència de la Generalitat Valenciana, en model oficial, la qual serà facilitada als serveis territorials de Cultura i Educació respectius.  
3.2.2. Fotocòpia del DNI del sol·licitant..  
3.2.3. Document acreditatiu de la propietat del local o arrendament o cessió en l?ús.  
3.2.4. Projecte de rehabilitació o millora de les instal·lacions signat per l'arquitecte municipal o tècnic reconegut per un col·legi oficial, d'acord amb les normes de la legislació vigent en matèria d'espectacles públics.  
3.2.5. Memòria de qualitats.  
3.2.6. Pressupost detallat del cost.  
3.2.7. Relació de totes aquelles altres subvencions que hom haja sol·licitat o obtingut d'entitats públiques o privades amb aquesta finalitat.  
3.2.8. Cas que es tracte d'una sala d'apertura recent, el projecte d'activitats artístiques previstes per a desenvolupar a partir del moment en què la sala entre en funcionament.  
4. Associacions culturals.  
4.1. Sol·licitants: els presidents de les associacions culturals, o els seus representants degudament autoritzats.  
4.2. Documentació específica. A més dels documents indicats en el punt primer 2 caldrà aportar els següents:  
4.2. l. Memòria de l'activitat o programa per la qual hom sol·licita la subvenció.  
4.2.2. Pressupost detallat d'ingressos i despeses que reflectesca el cost del projecte presentat.  
4.2.3. Relació de les altres subvencions que s'hagen obtingut o sol·licitat amb la mateixa finalitat, d'entitats públiques o privades durant l'any, 1991.  
4.2.4. Si la petició d'ajuda té una finalitat específica compresa en altres apartats de l?Ordre d'Ajudes Genèriques al Teatre Valencià -producció d'un espectacle professional, infrastructura d'una sala teatral utilitzada per l'associació, etc.- cal que s'hi aporte, a més, la documentació concreta requerida per cadascuna de les esmentades modalitats d'ajudes.  
València, 7 de gener de 1992.   
La Directora General de Patrimoni Cultural:   
Evangelina Rodríguez Cuadros.